Felipe de Luis Manero

Felipe de Luís Manero, nado en Madrid o 19 de maio de 1984, máis coñecido como Felipe de Luís, é un xornalista radiofónico español especializado en deportes. É autor do libro Sito Presidente, gañador do premio Café Bretón 2020. 

 Traxectoria 
Formouse no Colexio Nuestra Señora del Pilar, onde a súa potentísima voz serviu para substituír a sirena que marcaba os tempos de lecer. Como recompensa Zygmantovich, fichouno para a revista Soy Pilarista onde empezou a escribir os seus primeiros artigos xornalísticos. Estudou Ciencias da Información na Universidade Antonio de Nebrija. Comeza a traballar nos servizos informativos de City FM Radio, desde onde saltou á redacción de deportes da mesma. Permaneceu na emisora até xullo de 2006. 

Tras colaborar en diversas publicacións deportivas de Internet, fixo deportes durante tres meses en Telecinco. Fichou a comezos de 2007 polo diario El Día de Guadalaxara, onde entrevistou persoalmente a Fernando Torres. Realizou a información deportiva para varios programas de Radio Liberdade entre maio e outubro de 2007, chegando a dirixir o seu propio espazo en agosto do mesmo ano. 

Entre febreiro de 2008 e o verán de 2010 formou parte da redacción de deportes da Cadea COPE que dirixía por entón José Antonio Abellán. Realizou colaboracións no espazo nocturno El Tirachinas, así como os resumos da xornada en La Linterna de los Deportes dentro do informativo nocturno de Juan Pablo Colmenarejo. 

En outubro de 2010 e tras a disgregación do equipo de Abellán, de Luís ficha pola emisora EsRadio, onde colaboraou na Previa do espazo deportivo Goles de Pedro Pablo Parrado e onde tamén exerceu como comentarista e narrador de varios partidos de Liga até febreiro de 2011, cando por razóns alleas á súa persoa abandonou o espazo e, por conseguinte, a emisora. 

A partir dese momento, dedicouse a diferentes proxectos dixitais -sempre dentro do ámbito do xornalismo deportivo- como Defensacentral.com ou TodoAtletico.es (do que foi director e fundador). De 2013 até abril de 2014, foi unha das cabezas do ambicioso proxecto de LibertadFm, onde foi copresentador do espazo deportivo A mi manera, realizou as funcións de inaramico do Atlético en Bancada Deportiva, programa que despois pasou a presentar e dirixir. 

Presentou  e dirixiu o espazo deportivo A la Contra en Radio 4G, que mesturaba deportes e rock alternativo, de 14 a 16 horas, de luns a venres. Foi un programa que creou unha comunidade fiel de oíntes. Ademais, colaborou co morning show La Jungla. Anteriormente dirixiu e presentou El Pelotazo. Traballou durante ano e medio en Radio Pontevedra Cadea SER. Despois pasou a cubrir a actualidade do Celta de Vigo en Gol TV e realizar o podcast de análise ¿Hablamos de fútbol?, ademais de ser analista táctico en Ctxt e autor de reportaxes e relatos en medios como Líbero, Panenka ou Vice. 

Investigou e fixo o guión do podcast Prestige en Sonora, traballou como guionista no programa Anatomía de..., de Producciones Del Barrio. 

 Escritor 
Debutou como escritor en outubro de 2020, ao publicar Sito Presidente, unha crónica xornalística libre e cargada de experiencias persoais sobre a etapa na que Sito Miñanco presidiu o Juventud Cambados.

En 2024 publicou Urtain, na que recrea a vida e morte do boxeador que foi un auténtico ídolo de masas no remate da ditadura de Franco. 

 Obra 

 Sito Presidente (2020). Logroño: Pepitas de calabaza. 192 páxs. ISBN 978-84-17386-59-7.
 Urtain. Retrato de un época (2024). Logroño: Pepitas de calabaza. 232 páxs. ISBN 978-84-18998-65-2.

 Premios 

 2020: Premio Café Bretón por Sito Presidente.

 Notas 

Categoría:Nados en Madrid
Categoría:Xornalistas radiofónicos de España
Categoría:Escritores en lingua catalá
Categoría:Nados en 1984